
Egy csipetet, egy keveset

Kulcsszavak: Traumafeldolgozás, Emlékkép, Emlék megőrzés, Kézi nyomtatás, Linóleummetszet
Az utóbbi évek során az alkotói folyamatom fókuszában a traumafeldolgozás állt. A személyes emlékképeim vizuális átírása az érzelmi megrázkódtatottság feloldásában, a grafikai kifejezésmódokban rejlő lehetőségek pedig a folytonosságban, azaz egyfajta meditatív állapot megnyilvánulásában mutatkoznak a munkáimban. Az emlékeim realizálása és azok ábrázolása feloldották bennem azokat az érzelmi gátakat, melyekkel minden olyan ember szembesült már, aki hasonló nehézségeken mentek keresztül. Az alkotói folyamat számomra rendet teremt a káosszal szemben. Biztonságot sugall felém, enyhítve ezzel a belső vívódásból származó pusztító gondolatok mibenlétét. Munkáimat fűzérszerűen, koherens módon készítem. Elengedhetetlennek gondolom, hogy a legfrissebb sorozatoktól, a koncepcióm kiindulási pontjáig visszamenőleg prezentáljam azokat, azonos témakörök mentén.



